Die HAT sê applous beteken: "'n toejuiging veral deur handgeklap". Dit verwys natuurlik ook na die gevoel wat hier in jou binneste opwel wanneer jy saamsing in 'n koor of na een luister. Dis wanneer 'n noot verander in 'n harmonie wat deur baie stemme gesing word dat jy voel dis hemel op aarde.
Wees deel van die baie stemme wat die harmonie van ATKV-Applous sing. Die nasionale kompetisie is oop vir laerskool- en hoërskoolkore.
Met nóg ’n Wêreldkoorspele agter die rug en ATKV-Applouskore wat puik presteer het, kan ’n mens nie anders nie as om met groot verwagting uit te sien na die ATKV-Applouskompetisie in 2019.